Асен Босев
Зорки очи

chitanka.info

Зорки очи,

зорки очи

зорко се взират и зорко следят.

Зорки очи,

зорки очи

зорко навред за родината бдят.

На кръстопът

малки стоят —

регулировчици зорки са те.

Спират коли

тук надошли —

дава им път с униформа дете.

Пламне пожар

с буен разгар —

и огнеборци деца го гасят.

Пръскат вода —

тая беда

да победят и дома да спасят.

Смели деца

с ведри лица

против предатели вред са на пост.

Зорко следят,

трепетно бдят,

хващат неканен в родината гост.

Зорки очи,

зорки очи

будни и бдителни зорко блестят.

Зорки очи,

зорки очи.

Граждани зорки отрано растат!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.